**VIII. KUNSÁGI BAJUSZFESZTIVÁL
KUNSZÁLLÁS**  **2016. május 28.
„Bajusz kell a magyarnak!”**

10.00 Bajusz és közönség csalogató csinnadrattaés megnyitó
 Az országból, világból érkezett szőr- és bőrbajuszú vendégsereget Kovács Imre, Kunszállás polgármestere,
 Szilágyi Péter a Magyar Bajusz Társaság alapítója és Gulyás László szőr-program szervező köszönti.

10.30 Kása Béla **Magyar Arany Érdemkereszt díjas** fotóművész kiállításának megnyitója a Faluházban.
 A kiállítást Somogyi Győző Kossuth díjas festőművész nyitja meg, zenél Kovács Krisztián és Szilágyi Szabolcs.
 megnyitása.

11.00-13.00A színpadon:
Az Igriczek zenekar koncertje
 A Padkaporos Táncegyüttes műsora Petőfi Sándor - Boka Gábor: János vitéz hiteles története képekben elbeszélve

Az üllési Fonó Táncegyüttes előadása, kísér a Ménkű Banda

 A Padkaporos Sarokban: Nevezés a nemzetközi bajuszversenyre öt kategóriában: természetes (*hogy van*) bajusz, magyar
 (*székely, kun, jász, palóc*) bajusz, kifent (*angol, dali, császári*) bajusz, csüngő (*toldott, rozm*ár*, harcsa,*  *patkó*) bajusz és bajusz szakállal. A nevezők névre szóló sorszámot és egy emlékkupicát kapnak.
 Csángó zene és énekszó bajszosoknak és párjaiknak: Kovács Krisztián és Szilágyi Szabolcs.

13.00-14.00 ÖSSZNÉPI DÉLEBÉD, BAJUSZÁZTATÁS, BAJUSZTÖRLÉS

13.45 Nyilvános bajuszmustra: hazai és külföldi bajuszosok felvonulása Kunszállás főutcáján a Kunsági
 Bajuszkirállyal, világbajnokokkal, kis- és nagykunokkal, vitézekkel és kapitányokkal, a gólyalábas
 Langaléta Garabonciások vezetésével. A menetben zenél az Igriczek zenekar.

14.00-17.00 VIII. KUNSÁGI BAJUSZVERSENY és BAJUSZKIRÁLY VÁLASZTÁS – műsorpedrő Szilágyi Péter
 A Kunsági Bajuszkirály köszöntője. A Magyar Bajusz Társaság bemutatkozása.
 A bajuszfesztivál díszvendége: Kása Béla **Magyar Arany Érdemkereszt díjas** fotóművész.
 Gyermek-bajusz mustra: a festett, rajzolt, font, szőtt és ragasztott bajszok értékelése és díjazása.

 A zsűri bemutatása és a bajuszverseny szabályainak ismertetése.

 Nemzetközi bajuszverseny öt kategóriában. A dobogósok oklevelet és értékes díjakat kapnak.
 A legnagyobb fesztávú bajusz különdíja.
 A versenyszámok között muzsikál az Igricek zenekar.

 2016. év KUNSÁGI BAJUSZKIRÁLYÁNAK kihirdetése és ünnepélyes eskütétele.

17:00 Arany János: A bajusz. Előadja az üllési Fonó Táncegyüttes, Boka Gábor rendezésében.
18:00 A Kormorán együttes szólistáinak koncertje

19.00 Táncház bajuszkonyulásig.

 *Öszöm-iszom, dínom-dánom, egésznapos leányálom.
 Sidirintem, pödörintem, bajuszomat tekerintem.
 Vigyék hírét a nagyvilágba: mulatoznak a Kunságba’.*

Egész nap: Kézműves bajuszfestés-ragasztás-készítés gyermekeknek
 Kézműves kirakodóvásár sok-sok míves portékával

 Toma mester: furfangos játékok nem csak gyermekeknek

Velocipéd, a csudamódi kétkerekű

Néder Norbi körhintája, a fából faragott szédület

Egérparádé: apróléptű cirkuszi próbálkozások

Paprika Jancsi csúzlizdája

A kackiás kíntornás, avagy egy valódi bajuszos verklis muzsikál

 

 E szájszéli napot kiötlötte, rendezi, a bajszokat pödörteti és a hangulatot a jókedv medrébe terelgeti
 Gulyás László vándormuzsikus.